Dragi studenti,

kroz godine iskustva smo primijetili da velika većina studenata prava vrlo dobro govori engleski jezik, a naš kolegij i seminar nude priliku za usavršavanje engleske pravne terminologije.

**Kratkoročne prednosti (u ovoj akademskoj godini):**

1. rad u manjim skupinama i veća mogućnost isticanja na nastavi te mogućnost upoznavanja stranih studenata u Zagrebu;
2. veća mogućnost dobivanja pune stipendije za sudjelovanje na Jean Monnet seminaru u Dubrovniku (23. - 29. travnja 2017.).

**Srednjoročne prednosti (tijekom studija):**

1. veća spremnost na odlaznu Erasmus mobilnost na jedno od preko 100 partnerskih sveučilišta;
2. pripremljenost za sudjelovanje u nekom od brojih međunarodnih moot court natjecanja na višim godinama studija (European Law Moot Court; Central and Eastern European Moot Court itd.);
3. mogućnost pisanja diplomskog rada na engleskom jeziku i objava u međunarodnom časopisu.

**Dugoročne prednosti (nakon studija):**

1. odlazak na postdiplomski studij u inozemstvu;
2. povećavanje izgleda za zapošljavanje u europskim institucijama;
3. povećane mogućnosti razvijanja karijere u inozemstvu;
4. veći izbor kvalitenog radnog mjesta u Hrvatskoj (npr. u vodećim odvjetničkim uredima s međunarodnim strankama).

Veselimo se Vašem dolasku u "englesku" grupu predavanja i seminara ☺